之前在荃灣拜山時經過呢間餐廳已經被佢的裝潢及咖啡杯椅吸引，由於當日太多人等位，所以無食，今日紅假去開荃灣行街，就過黎食午餐。我地叫了墨汁帶子意粉同板燒雞扒茄汁燴意大利粉。所有食品都是即叫即煮。先講墨汁帶子意大利粉，帶子好多隻，有帶子味，幾新鮮，而墨汁意粉就咸左少少，但意粉煮得軟硬適中。而板燒雞扒茄汁燴意粉就好好食，雞扒煎得好好，雞皮好脆，雞肉又淋，唔錯，茄汁意粉充滿茄汁味，而且又唔係好酸，汁料調配得幾好，餐廳環境又舒適，下次食下甜品先。